10  آیدیر حکومت‌سیز اولان ایسپانیا، آزینلیق حکومتی آختاریشیندا ...
اؤلکه‌ده بیر آزینلیق حکومتی قورما ایشلری، 2011-جی ایلده بو یانا ایسپانیانین باش ناظیری اولان خالق پارتیسی لیدری ماریانو راخوی‌ون، حکومت پروقرامینی تقدیم ائتمسیله باشلادی.
مجلیسده میللت وکیل‌لرینه سس‌لنن راخوی، اؤلکه‌نین اساس پروبلمی اولا‌راق کاتالونیاداکی موستقیل‌لیک طرفداری تلاشلارینا توخوندو.
بو تلاشلاری، "اؤلکه‌دکی ان جیدی تهدید" اولا‌راق تعیین ائدن راخوی،
"ایلک مسئولیت، ایسپانیانین بیرلیگینی مدافعه ائتمک‌دیر." دئدی.
ایسپانیانین بؤیوک اصلاحات‌لارا احتیاج دویدوغونو وورغولایان راخوی، اؤزرک یؤنتیملر اوچون یئنی مالی، تحصیل و امکلیلیک سیستمی ایله باغلی اصلاحات‌لاری اؤنجه لیک‌لری اولا‌راق سیرالادی.
گوون سسوئرمه‌سی مدتینده، دیگر سیاسی پارتی لیدرلری ده مجلیس عمومی قورولونا سس‌لنه‌جک.
ایسپانیا آنایاسا گریی، حکومتین 31 اوکتوبر آخشامین‌دان اوّل قورولماسی لازیم‌دیر.
350  صندل‌لیک مجلیسده 176 تام اکثریتین آختاریلاجاغی ایلک گوون سسوئرمه‌سی بو آخشام ساعت‌لارینده ائدیله‌جک.
سوسیالیست ایشچی پارتیسی‌نین، 1 ایل ایچینده اوچونجو بیر عمومی سئچیمه گئتممک اوچون آلدیغی "بیطرف سس ایستیفاده ائتمه" قراری سایه‌سینده، راخوی حکومتی‌نین 2-جی تور سسوئرمه‌ده گوون اویو آلاجاغی نظرده توتولور.
